b'\n_START_ARTICLE_\nAndr\xc3\xa9 Rieu\n_START_SECTION_\n\xc5\xbdivljenjepis\n_START_PARAGRAPH_\nRodil se je v \xc5\xa1tevil\xc4\x8dni dru\xc5\xbeini kot tretji izmed \xc5\xa1estih otrok. Njegov o\xc4\x8de je bil dirigent Limbur\xc5\xa1kega simfoni\xc4\x8dnega orkestra z Maastricha, tako da je bil mali Andre \xc5\xbee od rojstva z glasbo tesno povezan. Pri petih letih je namre\xc4\x8d \xc5\xbee za\xc4\x8del igrati violino, ki jo je kasneje \xc5\xa1tudiral tudi v belgijskem Liegeju in v rodnem Maastrichu. \xc5\xa0olanje je zaklju\xc4\x8dil v Bruslju. _NEWLINE_Kot svetovljan, ki letno obi\xc5\xa1\xc4\x8de noge dr\xc5\xbeave govori kar \xc5\xa1est jezikov, poleg materne nizozem\xc5\xa1\xc4\x8dine \xc5\xa1e angle\xc5\xa1\xc4\x8dino, nem\xc5\xa1\xc4\x8dino, franco\xc5\xa1\xc4\x8dino, \xc5\xa1pan\xc5\xa1\xc4\x8dino in italijan\xc5\xa1\xc4\x8dino. _NEWLINE_Poro\xc4\x8den je z Marjorie Kochmann, njegova sinova sta Marc in Pierre Rieu. \xc5\xbdivi v gradu na obrobju Maastrichta, ki ga je kot otrok obiskoval.\n_START_SECTION_\nKoncerti z Orkesterom Johanna Straussa\n_START_PARAGRAPH_\nLeta 1987 je ustanovil Orkester Johanna Straussa, s katerim nastopa po Evropi, Aziji, Severni in Ju\xc5\xbeni Ameriki ter Afriki. Na koncertih Andre vodi orkester z violino, stoje\xc4\x8d pred orkestrom. Orkester poleg simfonikov sestavljajo tudi pevci, poleg teh pa \xc5\xa1e \xc5\xa1tevil\xc4\x8dno tehni\xc4\x8dno osebje. Vsak koncert je izpopolnjen v pravo do\xc5\xbeivetje. Vsak glasbenik ima svoj kostum, prav tako razpolagajo z ve\xc4\x8d razli\xc4\x8dnimi tipi odrov. Najve\xc4\x8dji med njimi je nastal leta 2007. Gre za manj\xc5\xa1o repliko dunajskega Sch\xc3\xb6nbrunna, celotna konstrukcija je \xc5\xa1iroka 125 metrov, globoka 30 in visoka 35 metrov. Poleg tega je v scenografiji za orkestrom postavljena plesna dvorana, pred odrom pa sta po dvorani razvr\xc5\xa1\xc4\x8deni \xc5\xa1e dve fontani ter drsali\xc5\xa1\xc4\x8da. Oder je tako primeren zgolj za ve\xc4\x8dja prizori\xc5\xa1\xc4\x8da, navadno stadione. _NEWLINE_Njegove turneje se uvr\xc5\xa1\xc4\x8dajo na lestvice najbolj dobi\xc4\x8dkonosnih.'